IVL: คาดกำไรไตรมาส 2/59 เพิ่มขึ้นตาม MEG สหรัฐผลิตได้ปกติแนะซื้อ
แนะนำซื้อ โดยราคาพื้นฐานอยู่ระหว่างปรับปรุง ทั้งนี้คาดว่าแนวโน้มกำไรในไตรมาส 2/59 จะเติบโตดีขึ้น เพราะโรงงาน MEG ในสหรัฐเปิดดำเนินการปกติเต็มไตรมาส และมีการเข้าซื้อธุรกิจ PET/PTA ที่สเปนเข้ามา ซึ่งจะทำให้ยอดขายไตรมาส 2/59 เพิ่มขึ้น และมีสัดส่วนสินค้า High Value-added สูงขึ้น บริษัทคาดว่าการเข้าซื้อโรงงาน PET ในอินเดียจะแล้วเสร็จในครึ่งแรกปี59 ซึ่งจะทำให้บริษัทมีกำลังการผลิตรวม 10.7 ล้านตัน/ปีในสิ้นปี 59 เทียบกับ 8.8 ล้านตัน/ปีในสิ้นปี 58 
31 พ.ค. 2559

บล.ดีบีเอสฯ ระบุในบทวิเคราะห์วันนี้ (31 พ.ค.) ว่า บริษัท อินโดรามา เวนเจอร์ส จำกัด (มหาชน) หรือ IVL กำไรไตรมาส 1/59 แกร่งเพราะกำไรในมูลค่าสินทรัพย์ที่ทำ M&amp;A บริษัทรายงานกำไรสุทธิไตรมาส 1/59 สูงถึง 4.1 พันล้านบาท เพราะมีกำไรจากการต่อรองราคาสินทรัพย์ที่ทำ M&amp;A (BP Amoco) 3.3 พันล้านบาท ซึ่งสูงกว่าที่ผู้บริหารประเมินไว้ก่อนหน้านี้ ผลขาดทุนในสต็อกลดลงเป็น 563 ล้านบาท จาก 1.4 พันล้านบาทในไตรมาส 1/58 และ 1.3 พันล้านบาทใน ไตรมาส 4/58 สำหรับ Core Profit ไตรมาสนี้ +153% เทียบช่วงเดียวกันของปีก่อนและ 204% เทียบไตรมาสก่อนหน้าเป็น 838 ล้านบาท
ยอดขายเพิ่ม 7%เทียบช่วงเดียวกันของปีก่อน (ปริมาณขาย +8%เทียบช่วงเดียวกันของปีก่อนเป็น 1.765 ล้านตัน) โดยหลักมาจาก PET และไฟเบอร์ สำหรับโครงสร้างรายได้ในไตรมาส 1/59 เป็นรายได้จาก PET กว่า 50% ตามมาด้วยรายได้จากกลุ่ม Feedstock 29% และไฟเบอร์ 19% สำหรับ Core EBITDA ลดลง 19%เทียบช่วงเดียวกันของปีก่อนและ 6%เทียบไตรมาสก่อนหน้าเป็น 78 ดอลลาร์/ตันเนื่องจากโรงงาน MEG ปิดซ่อมบำรุง หากไม่รวมผลกระทบนี้ Core EBITDA จะเพิ่ม 5%เทียบช่วงเดียวกันของปีก่อนและ 11%เทียบไตรมาสก่อนหน้าจาก Spread PTA ในเอเชียที่ดีขึ้น สำหรับสัดส่วนสินค้าที่เป็น High Value-added ยังทรงตัวที่ 20-21% ของยอดขาย
แนะนำซื้อ โดยราคาพื้นฐานอยู่ระหว่างปรับปรุง ทั้งนี้คาดว่าแนวโน้มกำไรในไตรมาส 2/59 จะเติบโตดีขึ้น เพราะโรงงาน MEG ในสหรัฐเปิดดำเนินการปกติเต็มไตรมาส และมีการเข้าซื้อธุรกิจ PET/PTA ที่สเปนเข้ามา ซึ่งจะทำให้ยอดขายไตรมาส 2/59 เพิ่มขึ้น และมีสัดส่วนสินค้า High Value-added สูงขึ้น บริษัทคาดว่าการเข้าซื้อโรงงาน PET ในอินเดียจะแล้วเสร็จในครึ่งแรกปี59 ซึ่งจะทำให้บริษัทมีกำลังการผลิตรวม 10.7 ล้านตัน/ปีในสิ้นปี 59 เทียบกับ 8.8 ล้านตัน/ปีในสิ้นปี 58 